# Lišta nástrojov produktov

V lište nástrojov produktov nájdete tie príkazy, ktoré sa týkajú celého produktu alebo celej aktuálnej strany.

## Vždy k dispozícii:

#### "Zoom"

V lište nástrojov produktov sa nachádza posuvné tlačidlo zoom-u, ktorým môžete regulovať veľkosť zobrazenia produktu na obrazovke.

Veľkosť výsledného produktu/obrázku sa tým nezmení, zmení sa len veľkosť náhľadu, aby ste si lepšie mohli pozrieť detaily alebo získali lepší prehľad.

## Ďalšie tlačidlá

Podľa vybraného produktu sú v tejto lište k dispozícii ďalšie tlačidlá.

### Pri produktoch s viacerými stranami:

#### Navigácia

Tieto navigačné tlačidlá použijete pri produktoch, ktoré sa skladajú z viacerých strána ako napr. fotoknihy, kalendáre a blahoželania. Umožňujú listovať po jednotlivých stranách produktu. Pri produktoch, ktoré sa skladajú len z jednej strany sú tieto tlačidlá neaktívne.

Navigačné tlačidlá:

"prejsť na prvú stranu" | zobrazí prvú stranu produktu
"prejsť na predchádzajúcu stranu" | zobrazí predchádzajúcu stranu produktu
"ukázať náhľad" | zobrazí aktuálnu stranu na celú plochu obrazovky. Kliknutím na rovnaké tlačidlo náhľad opäť zatvoríte.
"prejsť na ďalšiu stranu" | zobrazí nasledovnú stranu produktu
"prejsť na poslednú stranu" | zobrazí poslednú stranu produktu

### Otočenie náhľadu

"Otočiť náhľad proti smeru hod. ručičiek"

"Otočiť náhľad v smere hod. ručičiek"

Tieto nástroje otočia zobrazenie produktu vždy o 90°.

Ak, napríklad, chcete objednať veľký formát s portrétom, je lepšie si náhľad otočiť na výšku.

### Uloženie a ukončenia spracovanie produktu

"Uložiť"

Produkt môžete v ktoromkoľvek štádiu spracovania uložiť.
Ak sa chystáte uložiť tento produkt po prvý raz, otvorí sa okno Explorera, v ktorom zadáte miesto uloženia a meno súboru.

"Uložiť ako"

Rovnako ako "Uložiť", ale produktu môžete priradiť nové meno, napríklad ak si chcete urobiť kópiu, alebo uložiť viacero verzií.

"Späť na výber produktov"

Ukončí spracovanie produktu a otvorí úvodnú stranu.
Zobrazí sa okno, v ktorom môžete zakliknúť niektorú z ponúkaných možností - uloženie produktu a/alebo jeho vloženie do nákupného košíka.
Ak necháte obe okienka prázdne, produkt bude vymazaný.

"Objednať"

Ak je Váš foto-produkt hotový, pomocou tohto tlačidla otvoríte nákupný košík, v ktorom si môžete skontrolovať objednané produktu a spustiť objednávku. Aj tu Vám ponúkneme dodatočné možnosti uloženia alebo vloženia produktu do nákupného košíka.