# Asistent kalendára

Nastavenia v asistentovi kalendára sú rozdelené do viacerých záložiek.

## Obrázky

V záložke „Obrázky“ nájdete prehliadač súborov pre výber obrázkov a/alebo celých adresárov.
Po výbere obrázkov do kalendára Vám asistent vpravo ukáže priemerný počet obrázkov na jednej strane, ako aj počet ešte voľných miest a počet chýbajúcich obrázkov.

Počet obrázkov na jednej strane zmeníte výberom iného usporiadania (layoutu).

Ak ste vybrali viac obrázkov, než sa pri vybranom usporiadaní zmestí do kalendára, asistent automaticky vyberie najlepšie obrázky. Nastavenie pre tento výber nájdete v záložke "Automatický výber obrázkov".

Kliknutím na "Ukázať výber" sa zobrazia obrázky, ktoré asistent vybral a ako ich zoskupil. Vybrané obrázky sú označené zelenou "kvačkou" a pomocou kontextového menu (pravé tlačidlo myši) alebo "koša" môžu byť z výberu odstránené.
Možnosti zoskupenia môžete nastaviť v zodpovedajúcej záložke (pozri nižšie).
Samozrejme, vytriedené obrázky môžete neskôr ručne opäť pridať do kalendára, vymeniť ich za iné obrázky, alebo niektoré obrázky z výberu odstrániť. Dodatočne môžete zmeniť aj veľkosť a umiestnenie obrázkov na jednotlivých stranách.

Indikátor naplnenia vpravo Vám pre orientáciu znázorňuje zelenou stupeň naplnenia kalendára, bielou ešte voľné miesto a červenou obrázky, ktoré musia byť asistentom automaticky odstránené.

## Pozadie

Tieto nastavenia ovplyvňujú automatický výber pozadí pre jednotlivé listy kalendára. Vybrať môžete jedno nastavenie alebo ich kombináciu.

Z aktivovaných kritérií asistent vyberie kombináciu pozadí do kalendára.

„biele“ a „čierne“ - tu zvolíte, či má asistent používať biele a/alebo čierne pozadia.
Ak sa Vám , napríklad, nepáčia čierne pozadia a biele áno, potom zakliknite iba voľbu "biele".

„Vlastné obrázky ako pozadie“ - ak je táto voľba aktívna, potom vždy, keď jedno zoskupenie (pozri nižšie) kompletne zaplní celú dvojstranu, vyberie asistent jeden z týchto obrázkov na pozadie tejto strany.

V prípade decentných, stredne svetlých a výrazných pozadiach sa jedná o Multicolor-pozadia, ktoré sú k dispozícii v 36 farebných odtieňoch.
Asistent fotoknihy sa vždy snaží vybrať pozadie, ktoré farebne ladí s obrázkami na strane.

Ak nezakliknete žiadnu voľbu, všetky pozadia vo fotoknihe ostanú biele.

Pozadia na každej strane môžete neskôr zmeniť aj ručne.

## Usporiadanie

Tu nastavíte, ako má asistent prednostne rozmiestniť obrázky na jednotlivé listy kalendára.

Na ľavej strane sú zobrazené možné usporiadania a základe Vašich vybraných obrázkov. Vpravo je zobrazené vybrané usporiadanie.

Usporiadanie vyberiete kliknutím na jeho obrázok vľavo.
Kliknutím na symbol „=>“ sa usporiadanie presunie doprava.

Usporiadania môžete neskôr na jednotlivých listoch upravovať, meniť veľkosť obrázkov, otáčať ich a prípadne stanoviť poradie prekrývania jednotlivých obrázkov.

## Automatický výber obrázkov

Určenie nastavení, či majú byť podobné, rozmazané, zle osvetlené a/alebo nevýrazné obrázky odstránené z výberu. Toto nastáva, ak ste vybrali viac obrázkov než sa pri zadaných parametroch zmestí do kalendára.

## Vytvoriť kalendár

Pomocou tlačidla "Vytvoriť kalendár" zaktivujete asistenta, ktorý automaticky vytvorí kalendár z obrázkov, pozadí a rôznych usporiadaní.

Automaticky vytvorený kalendár teraz ešte môžete upraviť podľa vlastných predstáv.