# Práca s obrázkami

### Vkladanie obrázkov

Ručné vkladanie obrázkov do editora z klasického výberu objektov je najlepším spôsobom ako mať prehľad o vložených obrázkoch.

V prehliadači vo výbere objektov vyberte adresár, v ktorom sa nachádzajú obrázky.

Vo výbere objektov označte náhľad obrázku, ktorý chcete objednať alebo vložiť do niektorého produktu a pomocou stlačeného ľavého tlačidla myši ho presuňte do editora.

V kontextovom menu (kliknutie pravým tlačidlom myši na náhľad vo výbere objektov) máte k dispozícii rôzne možnosti triedenia, napr. abecedne podľa mena súboru alebo chronologicky podľa dátumu a času snímania.
Ak zvolíte farebné triedenie, potom sa obrázky z aktuálneho adresára zoskupia v novom okne podľa ich farebnosti. Dvojklikom na obrázok v tomto okne ho vložíte do editora.

Obrázky, ktoré ste už vložili do editora sú v náhľade vo výbere objektov označené zelenou "kvačkou". Obrázok môžete použiť v niektorom produkte aj viackrát, napr. v inej veľkosti alebo inak upravený.

Taktiež máte k dispozícii rôznych asistentov.
Informácie o asistentoch nájdete v príslušných kapitolách.

### Úprava obrázkov

K softvéru patrí, samozrejme, aj možnosť upravovať obrázky.
Túto funkciu nájdete popísanú v kapitole "Náhľad".

### Odstránenie obrázkov z editora

Ak chcete odstrániť obrázok z editora, musíte ho označiť (kliknutím) a potom stlačiť tlačidlo "Označené obrázky odstrániť z editora" alebo stlačiť kláves "Delete".

Označené obrázky poznáte podľa zvýrazneného rámčeka obrázku.
Ak chcete naraz označiť viac obrázkov, použite myšou natiahnuté okno cez tieto obrázky, alebo kliknite na prvý obrázok a so stlačeným klávesom "Shift" na posledný obrázok, ktorý chcete odstrániť.

Viac obrázkov, ktoré nenasledujú po sebe, označíte pomocou stlačeného klávesu "Ctrl".