LICENČNÁ ZMLUVA o použití a inštalácii softvérového produktu „Môj CEWE Fotosvet“ – vydaného CeWe Color AG & Co. OHG, Meerweg 30-32, 26133 Oldenburg. Softvér je výrobkom a vlastníctvom spoločnosti CeWe Color AG & Co. OHG (ďalej pôvodca“), Meerweg 30-32, 26133 Oldenburg.

Licenčná zmluva pre koncového užívateľa

TIETO VŠEOBECNÉ PODMIENKY PREDSTAVUJÚ DOHODU MEDZI VAMI A PÔVODCOM A MAJITEĽOM A URČUJÚ PODMIENKY POUŽITIA TOHTO SOFTVÉRU.
UPOZORNENIE PRE UŽÍVATEĽA: TOTO JE ZMLUVA. INŠTALÁCIOU TOHTO SOFTVÉRU VYJADRUJETE SÚHLAS S PODMIENKAMI TEJTO LICENČNEJ ZMLUVY.

1. ZÁKLADNÉ USTANOVENIA. Táto dohoda je uzatváraná medzi spoločnosťou  CeWe Color AG., ako pôvodcom softvéru „Moja CeWe Fotokniha“ (ďalej len „softvér“) a Vami, ako užívateľom softvéru alebo zákonným zástupcom počítača, na ktorom je kópia programu inštalovaná (ďalej len „užívateľ“). Potvrdením licenčnej zmluvy súhlasíte so všetkými jej bodmi.

2. LICENCIA PROGRAMU. Užívateľ súhlasí s tým, že softvér je určený výhradne na objednávanie a prenos Vašich digitálnych obrázkov do fotolaboratória, ako aj na správu a spracovanie Vašich obrazových súborov na PC. Užívateľ týmto potvrdzuje, že je oprávnený nimi prenášané dáta používať a zhotovovať tlačené kópie.
Súhlasíte s úplným a výhradným ručením za používanie dát spracovávaných týmto softvérom. Užívateľ súhlasí s tým, že softvér nesmie byť použitý na prenos dát s obsahom propagujúcim násilie a rasovú diskrimináciu alebo pornografiu. 
 
3. COPYRIGHT. Práva k programu a všetkým jeho častiam sú vlastníctvom pôvodcu. Program je pod ochranou autorského zákona platného v Slovenskej republike a v štátoch s obchodnou ochranou duševného vlastníctva podľa platných medzinárodných dohôd.

4. OSTATNÉ OBMEDZENIA. Nie je povolené softvér za poplatok prenajímať tretej osobe, produkt upravovať alebo vykonávať jeho spätnú analýzu alebo zaraďovať do iných programových produktov a šíriť programy takto vzniknuté.

5. UKONČENIE PLATNOSTI ZMLUVY. Zmluva stráca platnosť v prípade porušenia akéhokoľvek bodu tejto zmluvy. Pri ukončení platnosti MUSIA byť vymazané všetky kópie programu, ktoré sa vzťahujú k licencii udelenej touto zmluvou.

6. OBMEDZENIE ZÁRUKY. pôvodca nepreberá žiadnu záruku za škody spôsobené použitím tohto programu na počítači užívateľa, ani za akékoľvek iné škody nepriamo spojené s použitím tohto programu.

7. ZÁVEREČNÉ USTANOVENIA A POTVRDENIE ZMLUVY. Pôvodca súhlasí s bodmi tejto Licenčnej zmluvy (ďalej len „zmluva“). Užívateľ potvrdí zmluvu označením voľby „áno, so zmluvou súhlasím“ alebo vyjadrí nesúhlas označením voľby „nie, so zmluvou nesúhlasím“. Ak užívateľ vyjadrí so zmluvou nesúhlas, nebude možné v inštalácii ďalej pokračovať. Pôvodca užívateľovi týmto odoberá právo program používať a požaduje, aby bol program odinštalovaný a všetky užívateľom získané kópie programu boli zlikvidované.


