# Možnosti programu

V „Možnostiach“ sa dajú nastaviť niektoré základné parametre softvéru Moja CEWE Fotokniha.

Ak ste v oblasti počítačov začiatočníkom a softvér bez problémov funguje, potom nechajte nastavenia tak, ako sú.

Niektoré možnosti sú k dispozícii len pri niektorých produktoch.
Ak vo Vašom softvéry niektoré tu popísané možnosti chýbajú, potom zodpovedajúci produkt nie je k dispozícii.

Okno "Možnosti" je vľavo rozdelené do niekoľkých oblastí.

#### "Okno"

##### Nastaviteľné oblasti

###### Flexibilné usporiadanie pracovnej plochy; presunúť časti okien a zafixovať

Ak je zakliknutá táto možnosť, potom môžete jednotlivé okná programu presunúť z hlavného okna kdekoľvek na plochu obrazovky. Táto možnosť môže byť vhodná pri zostavách s dvomi obrazovkami, kedy výber objektov prebieha na jednej obrazovke a tvorba samotného produktu na druhej. Podobným spôsobom je možné aj lepšie využiť pracovnú plochu obrazoviek 16:9.
Okná môžete kedykoľvek pomocou tlačidla "Obnoviť usporiadanie okien" vrátiť na ich pôvodnú pozíciu.

###### Záložky pre obrázky/usporiadania/pozadia uložiť vertikálne

Pri zapnutej tejto možnosti sú záložky výberu objektov umiestnené na pravej strane nad sebou. Inak sú umiestnené vedľa seba v hornej časti.

###### Obnoviť usporiadanie okien

Toto tlačidlo vráti popresúvané okná opäť do pôvodnej pozície - ak sa Vám aktuálne usporiadanie okien nepáči alebo ak neviete nájsť niektoré okno.

##### Nastavenie výberu obrázkov

###### Zvoľte adresár, v ktorom sa má spustiť prehliadač súborov

Tu nastavíte takzvaný domovský adresár, ktorý sa otvorí pri spustení výberu objektov.
Štandardne je nastavený adresár "Obrázky" (cesta môže vyzerať aj inak).
Kliknutím na tlačidlo "Prehľadávať" sa otvorí prehliadač adresárov, v ktorom môžete vybrať iný adresár.

###### Dvojklik na zmenšeninu otvorí obrázok v náhľade

Zmenšenina je náhľadový obrázok Vašej fotografie vo výbere objektov a v editore produktov.
Tu určíte, či sa po dvojkliku na zmenšeninu otvorí náhľad (na úpravu obrázkov), alebo nie. Náhľad môžete vždy otvoriť aj pomocou kontextového menu (pravé tlačidlo myši na zmenšeninu).

###### Zobraziť mená súborov v prehliadači

Tu môžete určiť, či sa pod obrázkami vo výbere objektov budú zobrazovať aj mená súborov. Štandardne je táto možnosť vypnutá.

#### „Adresáre“

##### Dočasné súbory

###### Zvoľte adresár, do ktorého má tento program ukladať dočasné dáta fotoknihy atď.

Tu určíte tzv. pracovný adresár, do ktorého softvér dočasne ukladá dáta potrebné na vytvorenie produktu.
Štandardne je to adresár "Moje dokumenty" (cesta k nemu môže byť rôzna).
Kliknutím na tlačidlo "Prehľadávať" sa otvorí prehliadač adresárov, v ktorom môžete vybrať iný adresár.

###### Uloženie informácií o automatickom obnovení

Toto opatrenie, ktoré má minimalizovať stratu údajov pri výpadku elektriny alebo pri zamrznutí počítača.
Ak máte aktivovanú túto možnosť, potom bude Vaša aktuálna objednávka v určitých časových intervaloch (napr. každých 5 min.) automaticky uložená a pri ďalšom spustení softvéru obnovené.

Môžete určiť aj adresár, do ktorého sa ukladajú záložné kópie.

###### Vlastnosti pri spustení programu

Ak je aktívna možnosť "Automatická kontrola Update-ov", program automaticky po spustení preverí na internete, či existujú nové verzie alebo cenníky. Tieto potom môžete ihneď stiahnuť a nainštalovať. Tým je zabezpečená aktuálnosť Vášho softvéru.

#### "Editor"

##### Vlastnosti vkladania obrázkov

Pre rôzne produkty tu môžete nastaviť spôsob, akým sa vkladajú obrázky do rámčekov, pokiaľ sa pomer strán vkladanej fotografie a rámčeka nezhodujú.

###### "Zachovať veľkosť rámčekov a vystrihnúť stred obrázkov"

umiestni obrázok do stredu rámčeka bez zmeny jeho pomeru strán (pozri obrázok dolu v strede). Prevyšujúce časti obrázka nie sú vidieť. Obrázok môžete v rámci rámčeka posúvať, aby boli viditeľné dôležité časti záberu. (Alebo aby niektoré časti obrázka viditeľné neboli.)

###### "Prispôsobiť veľkosť rámčeka tak, aby ho obrázok optimálne vypĺňal"

prispôsobí pomer strán rámčeka pomeru strán obrázka (pozri obrázok dolu vpravo). Dlhšia strana obrázka pritom bude optimálne zmenšená alebo zväčšená do rámčeka.
Toto nastavenie často výrazne zmení pôvodné usporiadanie, napríklad ak obrázok na výšku vložíte do rámčeka na šírku, ale obrázok je zobrazený vždy celý aj za cenu zmeny rozmerov rámčeka.

Príklady:

Prázdny rámček | Zachovať veľkosť rámčeka Obrázok je urezaný rámčekom | Zmeniť veľkosť rámčeka Rámček prevezme pomer strán originálneho obrázku

##### Pomocný raster

Tu môžete vypnúť a zapnúť pomocný raster a nastaviť odstup čiar rastra.

##### Počas písania kontrolovať pravopis

Touto možnosťou zapnete alebo vypnete automatickú kontrolu pravopisu.

##### Umiestňovať automaticky obrázky, ktoré sú príliš blízko okraja

Tu sa nastaví umiestnenie vkladaného obrázka, ak leží príliš blízko k okraju strany fotoknihy, kalendára, plátna alebo plagátu.

Väčšinou sú tieto obrázky zarovnané na okraj strany a mierne ho prekrývajú. Tým sa zabráni vzniku prípadných bielych miest pri orezávaní strán vo výrobe.

#### „Rámčeky a tiene“

##### Vlastnosti rámčekov

Tu aktivujete alebo deaktivujete všeobecne použitie rámčekov okolo obrázkov a nastavíte ich hrúbku a farbu.

Pomocou skupiny príkazov " Upraviť rámček a tieň okolo obrázka...“ v lište editora môžete nastaviť vlastnosti rámčeka a tieňa individuálne pre každý obrázok, alebo ich odstrániť.

##### Vlastnosti tieňa

Aby obrázok "vrhal" tieň, zapnite túto možnosť.

Odstup tieňa určuje, ako ďaleko má tieň vystupovať z obrázku.
Intenzita znamená sýtosť tieňa. Nastavujete, či má tieň byť tmavší alebo svetlejší.
Pomocou symbolu Slnka, ktorý môžete presúvať myšou, nastavíte smer tieňa.
V náhľadovom okne sú zobrazené Vaše aktuálne nastavenia.

Toto sú globálne nastavenia, ktoré sú použité na novo vkladané obrázky. Na skôr vložené obrázky nemajú žiadny vplyv!

#### „Asistenti“

###### "Pri fotoknihe automaticky spustiť asistenta"

Určuje, že pri vytváraní fotoknihy sa najskôr spustí asistent fotoknihy.
Ak si svoje fotoknihy radšej vytvárate sami, potom môžete túto možnosť vypnúť.

###### "Spustiť asistenta na strane pomocníka"

Určuje, či sa pred spustením asistenta fotoknihy otvorí okno s popisom jednotlivých krokov a kde sa môžete rozhodnúť, či asistenta chcete použiť alebo nie. Ak ste si istí, že vždy chcete použiť asistenta, túto možnosť vypnite.

###### "Zobraziť výber asistenta pri obrázkoch"

Určuje, či pri objednávke obrázkov PREMIUM a ŠTANDARD a pri veľkých formátoch budú použití asistenti náhľadu, výberu obrázkov alebo klasický výber obrázkov.

#### "Rýchlosť"

###### Veľkosť vyrovnávacej pamäte pre obrázky

Nastavením veľkosti Cache môžete ovplyvniť rýchlosť programu. Cache je časť operačnej pamäte, ktorý si program rezervuje na RAM počítača. Čím väčšia Cache, tým rýchlejšie program pracuje, pretože môže ukladať viacej obrazových dát do operačnej pamäte a nemusí ich ťahať z pomalého pevného disku. Ostatné programy majú ale o to menej operačnej pamäte k dispozícii a môžu sa spomaliť.

Možnosti:

###### "Vysoké rozlíšenie v náhľade",

###### "Vyhladenie okrajov pomocou medzifarieb",

###### "Vyššie rozlíšenie náhľadových obrázkov v editore"

spomalia síce Váš počítač, zabezpečia ale lepšie zobrazenie programu na obrazovke.
Ak softvér na Vašom počítači pracuje veľmi pomaly, môžete ho zrýchliť vypnutím týchto možností. Kvalita výsledného produktu tým nie je ovplyvnená.

###### „Použiť Exif Thumbnail“

Mnohé fotoaparáty a grafické softvéry ukladajú do Exif-dát aj malý náhľadový obrázok (Thumbnail) digitálnej fotografie.
Pri zapnutej tejto možnosti používa softvér náhľadový obrázok z Exif-dát a nevytvára vlastný.
Zobrazovanie obrázkov sa tým môže urýchliť, ale v závislosti od kvality Exif-Thumbnails môže byť zhoršená kvalita zobrazenia.

Pri možnosti

###### "Zrušiť preverovanie vnorených podadresárov"

sa v prehliadači nebude viac zobrazovať, či sa v aktuálnom adresári nachádzajú podadresáre. Pred každým adresárom je zobrazené "+", aj keď neobsahuje žiadne podadresáre.
Toto prináša zrýchlenie hlavne pri mechanikách, ktoré sú s počítačom spojené cez sieť, keďže prenos dát cez sieť je oveľa pomalší než prenos priamo z počítača.

#### „Obrázky“

##### "Korekcia červených očí pri obrázkoch s bleskom"

Nastavenie pre automatickú "korekciu červených očí".
Možnosti: spýtať sa pri každom obrázku, korekciu vykonať vždy alebo nikdy.
(Či bola fotografia urobená s bleskom je väčšinou uvedené v Exif-dátach súboru.)

##### "Automatická korekcia obrázkov (AKO)"

Tu môžete "Automatickú korekciu obrázkov" celkovo vypnúť alebo zapnúť.
Hlavne pri obrázkoch, ktoré boli upravované v niektorom grafickom softvéri (uvedené v Exif-dátach), môžete nastaviť, či sa má softvér zakaždým opýtať, či má byť AKO použitá vždy alebo nikdy.

#### "Sieť"

Tu sa nakonfiguruje prístup softvéru na internet.

Tento bod môžete ignorovať, pokiaľ chcete objednávať iba prostredníctvom CD.

##### Proxy

AK máte na Vašom počítači nainštalovaný spoľahlivý prístup na internet, potom úplne stačí nastavenie "Použiť systémový Proxy". Na spojenie budú potom použité už zadané nastavenia pre internetový prístup.

Nastavenie "Použiť vlastný Proxy" používajte hlavne pre prácu v rámci väčšej siete s vlastným Proxy alebo pri Firewall.
Informujte sa u svojho administrátora systému o správnych nastaveniach.

#### "O..."

Zobrazí meno softvéru, číslo verzie a upozornenie o Copyright-e, ako aj e-mailovú adresu pre podporu.