# Asistent fotoknihy

Asistent fotoknihy ponúka niekoľko možností nastavenia parametrov aktuálnej fotoknihy.

## Obrázky

Pod záložkou "Obrázky" nájdete prehliadač obrázkových súborov pre výber obrázkov a/alebo adresárov.
V pravej hornej časti prehliadača môžete nastaviť počet strán fotoknihy a priemerný počet obrázkov umiestnených na jednej strane fotoknihy.
(Z technických dôvodov je možné meniť počet strán vo fotoknihe vždy po 8 stranách od 26 do max. 130 strán.)

Po ukončení výberu všetkých obrázkov, ktoré majú byť vo fotoknihe Vám asistent vypočíta optimálny počet strán fotoknihy a priemerný počet obrázkov na jednej strane.

Počet obrázkov na strane a počet strán fotoknihy môžete teraz ešte zmeniť.
Ak ste vybrali viac obrázkov, než sa pri zadanom počte strán a priemernom počte obrázkov na stranu zmestí do fotoknihy, asistent automaticky vytriedi niektoré obrázky. Nastavenia k tomuto vytriedeniu nájdete v záložke "Automatický výber obrázkov".
Kliknutím na "Zobraziť zoskupenie" uvidíte, ktoré obrázky asistent vybral. V tomto zobrazení sú obrázky zoskupené do skupín, podľa ktorých ich asistent vytriedil. Vybrané obrázky sú označené zelenou "kvačkou", môžete ich ale pomocou kontextového menu (pravé tlačidlo myši) alebo tlačidla so symbolom koša z výberu odstrániť.
Kritériá zoskupenia môžete nastaviť v záložke "Zoskupenie". (pozri nižšie)
Samozrejme, aj z výberu odstránené obrázky môžete neskôr do fotoknihy pridať ručne, nahradiť nimi iné obrázky alebo asistentom vybrané obrázky z výberu odstrániť. Tiež môžete dodatočne meniť veľkosť, otočenie a umiestnenie obrázkov vo fotoknihe.

Indikátor naplnenia vpravo slúži na orientáciu, zelená farba predstavuje obrázky vo fotoknihe, biela ešte voľné miesto a červená obrázky, ktoré budú asistentom z fotoknihy odstránené.

## Pozadie

Tieto nastavenia ovplyvňujú automatický výber pozadí pre jednotlivé strany fotoknihy. Môžete nastaviť jednu možnosť alebo kombináciu viacerých možností.

Z aktivovaných kritérií asistent vyberie kombináciu pozadí do fotoknihy.

„biele“ a „čierne“ - tu zvolíte, či má asistent používať biele a/alebo čierne pozadia.
Ak sa Vám , napríklad, nepáčia čierne pozadia a biele áno, potom zakliknite iba voľbu "biele".

„Vlastné obrázky ako pozadie“ - ak je táto voľba aktívna, potom vždy, keď jedno zoskupenie (pozri nižšie) kompletne zaplní celú dvojstranu, vyberie asistent jeden z týchto obrázkov na pozadie tejto dvojstrany.

V prípade decentných, stredne svetlých a výrazných pozadiach sa jedná o Multicolor-pozadia, ktoré sú k dispozícii v 36 farebných odtieňoch.
Asistent fotoknihy sa vždy snaží vybrať pozadie, ktoré farebne ladí s obrázkami na strane.

Ak nezakliknete žiadnu voľbu, všetky pozadia vo fotoknihe ostanú biele.

Pozadia na každej strane môžete neskôr zmeniť aj ručne.

## Usporiadanie

Tu nastavíte, ako má asistent prednostne rozmiestniť obrázky na jednotlivé strany.
Všimnite si zobrazené príklady.

Pri aktivovanej voľbe "Čo najviac plochy..." budú strany podľa možnosti čo najviac (min. na 80 %) zaplnené obrázkami.

Ak chcete dodatočne ručne vkladať texty, odporúčame voľbu ""Voľné rozloženie". Budete mať dostatok miesta na premiestňovanie obrázkov a vkladanie textov.

Ak nie ste fanúšikom usporiadania "v zákryte", potom použite voľbu " prekrývanie, otáčanie...". Asistent pripraví opticky voľnejšie usporiadanie obrázkov.

Voľba „Panoramatické obrázky“ zohľadňuje špeciálne usporiadanie pre obrázky s extrémnymi formátmi (od 16:9).

Usporiadania môžete neskôr ešte upravovať ručne, obrázky premiestňovať, meniť ich veľkosť, otočenie, prípadne vzájomné prekrývanie.

## Zoskupenie

Nastavená voľba určuje, ako budú obrázky vytriedené a zoskupené do skupín.
Obrázky môžu byť zoskupené chronologicky (podľa udalostí) alebo podľa mena súboru.

Pri chronologickom zoskupovaní sú obrázky rozdelené do skupín podľa časovo dlhších alebo kratších intervalov.

Krátkodobé udalosti sa hodia pre dovolenky a oslavy. Tu sú skupiny vytvárané tak, že medzi jednotlivými zábermi nesmie byť časový odstup väčší než 10 minút. V zásade vždy, keď zapnete fotoaparát, vznikne nová skupina.

Voľba dlhodobé udalosti je vhodná na ročenky alebo detské knihy, kedy sú obrázky snímané len sporadicky. Maximálny odstup medzi dobou snímania dvoch obrázkov je 5 dní.

"Usporiadanie podľa mena súboru" je vhodné pre obrázky, ktoré sú na pevnom disku vopred vytriedené alebo pre obrázky, ktoré nevznikli digitálnym fotoaparátom (naskenované, z Image-CD, analógové fotografia nejakým spôsobom zdigitalizované).
Zoskupenie a triedenie prebieha abecedne, najskôr v rámci adresárov a potom v rámci jednotlivých obrázkov.

Tip: Predpokladajme, že máte adresár "Francúzsko" s obrázkami "img1004", "img1005" a "img1006" - a máte adresár "Azia" s obrázkami "pic1100", "pic1101" a "pic1102". Potom budú obrázky zoskupené najskôr podľa adresárov, takže skupina s obrázkami "pic..." sa bude nachádzať pred skupinou s obrázkami "img...", hoci v abecede stojí "i" pred "p". Ak chcete mať adresáre (a tým aj obrázky) zoradené v inom poradí, pretože ste najskôr boli vo Francúzsku a až potom v Ázii, potom premenujte adresáre tak, že na začiatok vložte poradové číslo, napr.: "1Francuzsko" a "2Azia". V knihe potom budú najskôr obrázky z adresára "1Francuzsko" a potom z adresára "2Azia", pretože v abecede je "1" pred "2".

## Automatický výber obrázkov

Určenie nastavení, či majú byť podobné, rozmazané, zle osvetlené a/alebo nevýrazné obrázky odstránené z výberu. Toto nastáva, ak ste vybrali viac obrázkov než sa pri zadaných parametroch zmestí do knihy.

## Vytvoriť fotoknihu

Pomocou tlačidla "Vytvoriť fotoknihu" zaktivujete asistenta, ktorý automaticky vytvorí fotoknihu z obrázkov, pozadí a rôznych usporiadaní.

Automaticky vytvorenú fotoknihu teraz môžete upravovať podľa vlastných predstáv. Postup nájdete v kapitole "Fotokniha".

## Poznámka k asistentovi fotoknihy

Asistent fotoknihy je pomocný program, ktorý má pomôcť neskúsenému užívateľovi vytvoriť automaticky fotoknihu za veľmi krátky čas. Užívateľ pri tom stráca kontrolu na vzhľadom fotoknihy, takže sa môže stať, že výsledok je iný, než očakával alebo sa mu vôbec nepáči. Vo väčšine prípadov je preto potrebné fotoknihu ešte ručne upraviť a pozmeniť. Považujte preto strany vytvorené asistentom za akýsi návrh a ukážku toho, aké možnosti vlastne pri tvorbe fotoknihy máte. Či vôbec a ktoré časti z návrhu asistenta použijete, závisí od Vašej kreativity, ktorú nemôže nahradiť žiadny počítač na svete.