# Náhľad

V náhľade môžete obrázok otvoriť buď z niektorého asistenta, alebo z výberu objektov alebo z editora produktu (dôležité, ak obrázok chcete dodatočne upravovať).
Pri tom sa niektoré príkazy v náhľade líšia.

### Spustenie náhľadu z výberu objektov alebo prostredníctvom asistenta

Otvorenie obrázku:

1. Dvojklikom na obrázok vo výbere objektov

2. Prostredníctvom príkazu „CEWE náhľad“ z kontextového menu z výberu objektov (pravé tlačidlo myši).

Na pohyb po obrázkoch vo Vašom adresári použite tlačidlá "Prvý obrázok", "Predchádzajúci obrázok", "Nasledujúci obrázok" a "Posledný obrázok". Nemusíte opúšťať CEWE náhľad, aby ste mohli upravovať ďalšie obrázky. Pomocou tlačidla "Stiahne iný adresár" (vpravo dole" môžete dokonca prejsť do iného adresára.

Upozornenie: Tlačidlo "Uložiť" prepíše originál súboru na pevnom disku dátami upraveného a zmeneného obrázka.

Pomocou tlačidla "Uložiť ako" ale máte možnosť, upravený obrázok uložiť pod novým menom a tieto upravené súbory potom využiť vo Vašom foto-produkte.

Kliknutím na tlačidlo s nákupným košíkom prevezmete upravený obrázok do editora produktu. Originálny súbor bude prepísaný novými dátami.

### Spustenie CEWE náhľadu z editora produktov

Otvorenie obrázku:

1. Dvojklik na obrázok v editore produktov (niekedy aj trojklik).

2. Pomocou príkazu „Spustiť náhľad“ z kontextového menu obrázka (pravé tlačidlo myši).

3. Pomocou nástroja "Upraviť obrázok" z lišty nástrojov objektov.

V náhľade nemôžete otvoriť žiadny ďalší obrázok, musíte ho najskôr opustiť. Tlačidlá "Prvý obrázok", "Predchádzajúci obrázok", "Nasledujúci obrázok", "Posledný obrázok", symbol nákupného košíka a tlačidlo "Stiahne iný adresár" nie sú aktívne (svetlosivé).

Tlačidlo "Uložiť" Vám ďalšom dialógovom okne ponúkne voľbu, či chcete prepísať originálny súbor alebo či sa má upravený obrázok použiť len v tejto objednávke.

Pomocou tlačidla "Uložiť ako" môžete upravený obrázok uložiť pod novým menom.

### Všeobecné príkazy náhľadu

Pomocou posuvného tlačidla (Zoom náhľadu) môžete meniť veľkosť zobrazenia obrázku, aby ste lepšie videli jeho detaily.

Hneď za posuvným tlačidlom sa nachádza tlačidlo, ktoré umožňuje zobraziť obrázok na celú plochu obrazovky, bez zobrazenia jednotlivých tlačidiel a obslužných prvkov.
Po stlačení pravého tlačidla myši sa v náhľade na celú obrazovku zobrazí kontextové menu s najdôležitejšími príkazmi. Toto zobrazenie môžete kedykoľvek opustiť stlačením klávesy "Esc".

Náhľad Vám v pravej časti ponúka rôzne funkcie na úpravu obrázkov:

##### Informácie | Pomocou hviezdičiek môžete ohodnotiť fotografiu. Čím sa Vám fotka zdá lepšia, tým viac hviezdičiek (max. 5) jej prideľte. Zobrazené je meno súboru, veľkosť, príp. rozlíšenie a dátum snímania. Fotke môžete priradiť krátky popis a heslo (kľúčové slovo), alebo heslo odstrániť. Hodnotenie, krátky popis a heslá sa po uložení originálneho súboru zobrazia aj v Exploreri operačného systému, pokiaľ je tak nastavený.
##### Efekty | Na obrázok sa aplikujú predvolené efekty na úpravu. Fotografiu, napríklad, môžete previesť na stupne šedi, aplikovať sépiový efekt, zmeniť ho na jednoduchú kresbu a mnoho iných efektov. Taktiež tu fotografiu môžete horizontálne alebo vertikálne zrkadliť.
##### Výrez | Pomocou myši natiahnite rámček cez tú časť obrázku, ktorú chcete zachovať. Pomocou volieb 2:3 a 3:4 nastavíte pomer strán pre výrezový rámček. Tento pomer strán ostane zachovaný ak rámček následne zväčšujete alebo zmenšujete pomocou ovládačov v rohoch. Pomocou ovládačov na stranách rámčeka meníte jeho veľkosť bez zachovania pomeru strán. Na vykonanie orezania kliknite na tlačidlo "Orezať". Všetky časti obrázka ležiace mimo výrezového okna budú odstránené. Pomocou tlačidla "Vrátiť originál" môžete výrez zrušiť. Túto funkciu je možné použiť len do vykonania ďalšieho príkazu.
##### Svetlosť | Pomocou posuvných tlačidiel môžete zmeniť svetlosť, kontrast a sýtosť farieb obrázka. Pri extrémnych nastaveniach sa môžu stratiť niektoré detaily obrázka.
##### Tón farby | Pomocou dvoch posuvných tlačidiel môžete vyfarbiť Váš obrázok alebo upraviť jeho farebný tón. Tlačidlom "Tón farby" zvolíte želanú farbu a tlačidlom "Tónovanie" jej intenzitu.
##### Červené oči | „Automatická korekcia“ sa pokúsi automaticky nájsť a skorigovať červené oči na obrázka. Pri ručnej korekcii najskôr myšou označte okolo červeného oka rámček a potom kliknite na "Ručná korekcia". Táto funkcia, žiaľ, nie vždy funguje, pretože je spojená s identifikáciou tváre. Pri výrezoch tváre, kde je viditeľné iba jedno oko, alebo pri záberoch zvierat táto funkcia nefunguje.

Tlačidlo "Späť na výber produktov" ukončí náhľad. Ak ste vykonali nejaké úpravy na obrázku zobrazí sa dialógové okno ako pri tlačidle "Uložiť" (pozri vyššie).