# Výber objektov

Objekty sú tie súčasti fotoproduktov, ktoré je možné upravovať, teda obrázky, usporiadania (layouty) a pozadia. Predtým, ako je takýto objekt možné upravovať, musí byť vybraný a pridaný do editora. Vo výbere objektov sa určí, čo všetko sa v editore produktu bude upravovať.

Pri mnohých produktoch nájdete v oblasti výberu objektov hore niektoré vlastnosti produktu, ktorú môžete meniť.

V hornej časti výberu objektov je výberové pole, ktorým je možnú zúžiť výber možných objektov, napr. pri usporiadaniach zadať konkrétne usporiadanie pri určitom počte obrázkov na strane alebo pozadia len zo skupiny "Príroda".

Pod tým sú malé náhľadové obrázky, ktoré je možné pomocou myši presunúť do oblasti editora.

Veľkosť náhľadových obrázkov môžete meniť pomocou posuvného tlačidla v spodnej časti výberu objektov.

Výber objektov je rozdelený pomocou záložiek pre rôzne druhy objektov, ktoré je možné vkladať do editora. Postupnosť záložiek sa mení v závislosti od typu produktu.

Jednotlivé záložky:

## Obrázky

Výber objektov pre obrázky je rozdelený na dve záložky: "Lokálne" a "WEB-albumy".

### Záložka „Lokálne“

V tejto záložke nájdete obrázky, ktoré máte uložené lokálne na Vašom počítači. Podobne ako v prehliadači Vášho operačného systému sa tu pohybujete v hornej časti "Výberu objektov" k adresáru, v ktorom máte uložené obrázky.

Po výbere adresára sa v spodnej časti zobrazia všetky obrázky, ktoré sa v ňom nachádzajú.
Obrázky, ktoré ste už vo fotoknihe použili, sú označené zelenou kvačkou.

Veľkosť týchto náhľadových obrázkov môžete meniť posuvným tlačidlom dolu.

V kontextovom menu (kliknutie pravým tlačidlom myši) máte k dispozícii rôzne možnosti náhľadu, triedenia a vkladania:

#### „Nájsť podobné“

Nie pri objednávke fotografií!

Ak ste označili niektorý obrázok, táto funkcia Vám vyhľadá v rovnakom adresári obrázky, ktoré boli snímané pri rovnakej príležitosti (podľa dátumu a času) a/alebo vyzerajú podobne. Stupeň podobnosti môžete nastaviť pomocou posuvného tlačidla.

#### „Ako pozadie...“

Pomocou týchto príkazov môžete svoj vlastný obrázok použiť ako pozadie na ľavej, pravej alebo oboch stranách. Na rozdiel od pozadí dodávaných so softvérom môže byť Váš obrázok použitý ako pozadie ešte ďalej upravovaný (dvojklik na pozadie v editore) v editore produktu.

#### „Označené obrázky ako koláž...“

Tento príkaz vytvorí z označených obrázkov koláž. Veľkosť a umiestnenie obrázkov je náhodné. Príkaz môžete viackrát opakovať, až kým s výsledkom nie ste spokojní.

#### „Triediť podľa...“

Triedi obrázky buď abecedne podľa mena súboru alebo chronologicky podľa dátumu a času snímania.

#### „Aktualizovať adresár“

Ak počas práce so softvérom uložíte do aktuálneho adresára ďalšie obrázky, nemusia sa hneď zobraziť v náhľade výberu objektov. Pomocou tohto príkazu softvér zaktualizuje a znovu načíta všetky obrázky z adresára do náhľadu.

#### „Zobraziť mená súborov“

Zapne alebo vypne mená súborov pod obrázkami v náhľade.

#### „Farebné triedenie“

Tento príkaz zoskupí obrázky v novom okne podľa ich farebnosti.
Hneď vedľa seba a pod sebou sa nachádzajúce obrázky budú spolu ladiť aj na jednej strane fotoknihy. Pomocou dvojkliku na obrázok ho vložíte do fotoproduktu.

Tip: Vyberte si aj pozadie, ktoré bude ladiť s Vašimi obrázkami.

#### „ Asistent FOTOKNIHY“

Spustí asistenta fotoknihy.
(Pozri kapitolu "Asistent fotoknihy".)

#### „Náhľad“

Spustí náhľad. (Pozri kapitolu „Náhľad“.)
Náhľad (s funkciami na úpravu obrázkov) môžete spustiť aj dvojklikom na obrázok. Ale pozor: ak spustíte úpravu obrázkov z oblasti výberu objektov a nie z oblasti editora produktu, potom sa pri ukladaní prepíše originál súboru upravenou verziou. Ak si to neželáte, uložte upravený obrázok v náhľade pod iným menom, alebo obrázok najskôr vložte do editora a odtiaľ spustite náhľad s úpravou obrázka (pri ukladaní vyberte možnosť "Len pre túto objednávku").

### Záložka „WEB-albumy“

Pod touto záložkou sa skrýva možnosť prihlásiť sa do foto-komunít !locr" a "flickr" a obrázky, ktoré tam máte uložené, použiť vo Vašej objednávke.
Ak ešte nie ste členom niektorej z týchto komunít, prostredníctvom linku "Info" sa môžete zaregistrovať.

Pre „locr“ existuje aj možnosť pridať objednané obrázky do Vášho albumu v tejto komunite.

### Vložiť obrázky

Obrázky vložíte ich presunutím pomocou ľavého tlačidla myši z oblasti výberu objektov do oblasti editora produktu alebo do rámčeka. Obrázok sa rámčeku prispôsobí.

Rámčeky môžu mať nasledovné dve vlastnosti:

1. Obrázok sa prispôsobí rámčeku. Rámček ostane nezmenený a obrázok sa mu prispôsobí na výšku alebo na šírku najvhodnejšie podľa toho, v akom pomere sú pomery strán rámčeka a obrázka.
   časti obrázka presahujúce rámček potom nie sú viditeľné, ale Vy môžete zmenšovať alebo zväčšovať rámček do výšky alebo do šírky a umiestnenie obrázka v rámčeku upraviť pomocou nástrojov "Zmenšiť obrázok"/"Zväčšiť obrázok".

2. Rámček sa prispôsobí obrázku. Obrázok je vidieť "celý", a rámček sa prispôsobí dlhšej strane obrázka. Aj tu môžete rámček zmenšovať a zväčšovať. Ak upravujete veľkosť rámčeka pomocou bodov v rohoch, zachová si pomer strán a súčasne sa upravuje a veľkosť obrázka. Ak meníte veľkosť rámčeka len do šírky alebo do výšky, časti obrázka ležiace mimo rámček nebudú viditeľné.
   Pri proporcionálnej úprave rámčeka sa súčasne zväčšuje alebo zmenšuje aj obrázok, pri úprave pomocou bodov na stranách musíte, naopak, obrázok dodatočne upraviť ručne pomocou nástrojov "Zmenšiť obrázok"/"Zväčšiť obrázok".

Tieto vlastnosti rámčeka môžete nastaviť v "Možnostiach" v hlavičke pre všetky vkladané obrázky. Pozri aj kapitolu "Možnosti programu".

## Usporiadanie (layout)

Aj tu sú k dispozícii dve záložky "Usporiadanie strán" a Pasparty".

Usporiadania strán majú vplyv na celé strany fotoprodukty, pasparty sa vzťahujú vždy na konkrétny obrázok.

#### Usporiadanie strán

Usporiadanie strany (layout) predstavuje rozmiestnenie obrázkov a textov na strane.

V softvéri je niekoľko predvolených usporiadaní, ale môžete si vytvoriť a následne uložiť aj vlastné usporiadania.

Štandardne je vo výberovom okne nastavené "Zobraziť všetko...", ale v tomto okne môžete obmedziť výber podľa počtu obrázkov na jednej strane.

Dvojklikom na niektoré usporiadanie ho vložíte na obe v editore zobrazené strany. Ak sa má použiť len na jednu stranu, presuňte ho stlačeným ľavým tlačidlom myši na zodpovedajúcu stranu.
Tiež môžete použiť tlačidlá v spodnej časti výberu objektov "Usporiadanie použiť na ľavú stranu", "Usporiadanie použiť na pravú stranu" a "Usporiadanie použiť na obe viditeľné strany".

#### Pasparty

Pasparty orezávajú obrázky ako šablóny na želaný tvar. Okraje obrázka pritom môžu byť ostré alebo postupne splynúť s pozadím.

Príklady:

Paspartu presuňte na želaný obrázok alebo rámček v editore produktu. Výsledok vidíte ihneď.

## Dizajn

Záložka "Dizajn" je rozdelená väčšinou do ďalších troch záložiek "Pozadie", "Obsahy" a "Klipart".

#### Pozadie

Vo výberovom okne sú pozadia rozdelené do skupín tematicky alebo podľa použitia. Štandardne je nastavené "Multicolor".

Pozadia „Multicolor“ sú rôzne textúry (vzory) ktoré sú k dispozícii v 36 farbách.

Pod výberovým oknom sú jednotlivé pozadia zobrazené v náhľade.

Na obe strany vložíte pozadie dvojklikom na zobrazenie v náhľade, na jednu stranu vložíte pozadie presunutím pomocou ľavého tlačidla myši. Tiež môžete využiť tlačidlá v spodnej časti výberu objektov.

Po kliknutí pravým tlačidlom myši na pozadie v náhľade ho môžete cez voľby v kontextovom menu umiestniť na všetky strany vo fotoknihe alebo na všetky ľavé alebo pravé strany.

Prostredníctvom tlačidla "stiahnuť viac..." si môžete z internetu stiahnuť a nainštalovať ďalšie pozadia.

Ako pozadie môžete použiť aj vlastný obrázok.

#### Obsahy

Len pri foto-produktoch, ktoré podporujú voliteľné obsahy, napr. tematické fotoknihy, kalendáre a niektoré fotodarčeky.

Obsahy sú vopred vytvorené usporiadania, napr. pri tematických fotoknihách, ktoré sú tvorené layoutom, pozadím a prípadne textami a obrázkami.

Ďalšie obsahy si môžete doinštalovať pomocou tlačidla "stiahnuť viac..." vo výbere objektov (pozri kapitolu "Tipy a triky").

#### Klipart

Kliparty sú kreslené obrázky na oživenie Vašich foto-produktov.
Vyberte si niektorý klipart a presuňte ho do editora produktu.
Veľkosť a umiestnenie klipartov si môžete zvoliť sami.

## Rámy

Len pri foto na plátne a deko-plagáte v ráme.

Tu si zvolíte farbu a typ rámu, do ktorého má byť zarámované Vaše plátno alebo plagát.