# Lišta nástrojov objektov

V lište nástrojov objektov nájdete symboly/tlačidlá najdôležitejších nástrojov a príkazov, ktoré sa dajú aplikovať na označené objekty v editore produktu, alebo ktorými sa dá vložiť nový objekt do editora.

Tip: Často sa príkazy z lišty výberu objektov a niektoré ďalšie príkazy nachádzajú aj v kontextovom menu (pravé tlačidlo myši).

Pri nastavení kurzora myši na symbol príkazu zobrazí sa po chvíli jeho stručný popis.

Keďže rozlíšenie mnohých obrazoviek počítača neposkytuje dostatok miesta na zobrazenie všetkých nástrojov na lište, sú niektoré zoskupené do skupín. Skupiny sú označené symbolom "" vedľa ikony nástroja. Kliknutím na "" sa zobrazia všetky skryté ikony nástrojov príslušnej skupiny.

V niektorých editoroch produktov tieto nástroje nie sú vôbec alebo len obmedzene k dispozícii.

## Nástroje na vytvorenie nových objektov usporiadania

### Nový obrázok

Pridá do niektorého usporiadania ďalší rámček, ktorý potom ešte musíte vyplniť obrázkom.

Následne môžete zmeniť veľkosť, umiestnenie, otočenie a postupnosť rámčekov.

Ak ste v editore produktov označili niektorý rámček a súčasne pridáte nový rámček, bude mať nový rámček rovnakú veľkosť ako označený.
Týmto spôsobom môžete jednoducho pridávať rámčeky rovnakej veľkosti.

Pozri kapitolu „Práca s usporiadaniami (layout)“.

### Nový text

Pridá do editora produktu nové textové pole pre Váš vlastný popis.

## Nástroje spracovania

Nástroje spracovania sú zoskupené v skupine "Spracovať..."

### Vrátiť späť

Zruší posledný vykonaný príkaz.
(Aktívne len v prípade, že bol nejaký príkaz vykonaný.)

### Zopakovať zrušený príkaz

Vykoná naposledy zrušený príkaz znovu.
V podstate vráti posledne vykonané "vrátenie" späť.
(Aktívne len v prípade, že bol predtým použitý príkaz "vrátiť späť".)

### Vystrihnúť

Skopíruje označený objekt do medzipamäte a originál odstráni.

### Kopírovať

Skopíruje označený objekt alebo označené objekty do medzipamäte, originál ostane na mieste.

### Vložiť

Vloží objekty z medzipamäte do pracovnej plochy editora.

### Vymazať

Vymaže označené objekty.

## Nástroje pre usporiadania (layout)

### Stiahnuť obrázky a texty z internetu

Prostredníctvom kľúčových slov Vám budú ponúknuté obrázky buď z locr.com alebo z Wikipedia Geo Names na stiahnutie. Tieto obrázky často obsahujú aj geo-údaje (zem. dĺžku a šírku), aby sa dali geograficky umiestniť. Ak Vám chýba konkrétna snímka, na locr.com umožňuje rozšírená vyhľadávacia funkcia hľadať na základe zadanej zemepisnej dĺžky a šírky obrázky z konkrétnej oblasti. K dispozícii sú aj popisy obrázkov a jednotlivých lokalít.

### Zapnúť alebo vypnúť automatickú úpravu usporiadania pri pridaní alebo vymazaní obrázka

Keď vložíte nový rámček na obrázok alebo niektorý rámček s obrázkom odstránite z aktuálnej strany produktu, použije softvér automaticky niektoré z uložených usporiadaní vhodných pre daný počet obrázkov, aby sa dosiahlo optimálne rozloženie rámčekov. Ak neexistuje vhodné usporiadanie, softvér Vás upozorní správou.
Túto funkciu môžete týmto tlačidlom vypnúť alebo zapnúť.

### Použiť najbližšie vhodné usporiadanie

Pokiaľ sú k dispozícii ďalšie vhodné usporiadania, po klikaním na toto tlačidlo sa budú postupne zobrazovať. Môžete si tak vybrať také usporiadanie, ktoré sa Vám najviac páči.
Táto funkcia neberie ohľad na textové polia, doteraz vložené textové polia budú vymazané!

### Uložiť usporiadanie

Ak si sami upravíte niektoré usporiadanie, alebo si vytvoríte nové, môžete si ho uložiť, aby ste ho mohli použiť aj na ďalších stranách.
Usporiadanie sa potom objaví vo výberovom okne a je označené hviezdičkou.

### Pomocný raster

Týmto tlačidlom sa dá vypnúť alebo zapnúť pomocný raster, ktorý slúži na presnejšie umiestňovanie obrázkov a textov. Rohy rámčekov "priskakujú" k bodom križovatiek rastra.

Rozstupy pomocného rastra sa dajú nastaviť v "Možnostiach" v hlavičke softvéru v časti "Editor".

### Konfigurovať čísla strán...

Len pri fotoknihách, keďže sa skladajú z viacerých strán.

Označením políčka "Zobraziť čísla strán" zapnete zobrazenie číslovania strán.

Všeobecne

Zadajte, od ktorej strany sa číslovanie má zobrazovať. Ak, napríklad, na prvej strane uvádzate obsah svojej fotoknihy, stačí mať číslovanie zapnuté až od druhej strany.

Čísla strán si môžete vybrať z nasledovných formátov:
arabské číslice (1, 2, 3, ...)
malé rímske číslice (i, ii, iii, ...)
veľké rímske číslice (I, II, III, ...)
malé písmená (a, b, c, ...) a
veľké písmená (A, B, C, ...).

Štandardne je nastavené číslovanie „Strana %“.
Znak percenta predstavuje konkrétne číslo a nesmie byť vymazané, ostatný text môže byť ľubovoľne upravený.

„Strana %“ predstavuje „Strana1“, „Strana 2“, „Strana 3“, atď.

„- % -“ predstavuje „- 1 -“, „- 2 -“, „- 3 -“, atď.

a „Fotokniha strana %, svadba Janky a Petra“ predstavuje „Fotokniha strana 1, svadba Janky a Petra“, „Fotokniha strana 2, svadba Janky a Petra“, atď.

Odstup číslovania od okraja strany sa dá nastaviť v intervale 1 až 10 mm.

Umiestnenie

Možné sú nasledovné umiestnenia číslovania na stranách:

Strana 1 | Strana 1 |  | Strana 1 | Strana 1 |  | Strana 1 | Strana 1
vnútri hore |  | hore v strede |  | na kraji hore

Strana 1 | Strana 1 |  | Strana 1 | Strana 1 |  | Strana 1 | Strana 1
vnútri dolu |  | dolu v strede |  | na kraji dolu

Formátovanie

Formátovanie textu pre číslovanie umožňuje bežné nastavenie typu písma, jeho veľkosti a farby.

Navyše môžete zmeniť farbu a hrúbky okraja číslic a pridať farbu pozadia. Farba pozadia sa zobrazí na celej šírka strany, pretože textové pole číslovania je takto nadefinované.

Tip: Ak uprednostňujete čierne pozadie strán, vyskúšajte žltý okraj čiernych číslic na dosiahnutie neónového efektu. Príklad:

## Nástroje pre rámčeky

Rámček vymedzuje priestor, do ktorého sa umiestni obrázok alebo text.

Tieto nástroje sa dajú použiť na prázdne rámčeky ako aj na rámčeky s obrázkami alebo textami.

### "Otočiť rámček proti smeru hod. ručičiek" a "Otočiť rámček v smere hod. ručičiek"

Tieto nástroje otočia rámček aj s jeho obsahom vždy o 90°.
Ak chcete obrázok alebo text otočiť hore nohami, kliknite dvakrát na tento nástroj.

### "Ďalšie nastavenia rámčeka"

Skupina nástrojov (spoznáte to podľa šípky vpravo, na ktorú jednoducho kliknite) s nasledovnými príkazmi:

#### „Aktívny rámček presunúť dopredu“ a „Aktívny rámček presunúť dozadu“.

Jednotlivé rámčeky sa môžu čiastočne prekrývať.

Pomocou týchto príkazov si môžete stanoviť poradie, v akom sú rámčeky na sebe uložené.

Textové rámčeky ležia vždy vpredu. Navzájom sa dá meniť ich poradie, ale nikdy sa nedajú umiestniť pod rámček s obrázkom.

#### "Umiestniť aktívny rámček"

Skupina príkazov „ Umiestniť aktívny rámček“ Vám umožňuje dôsledne kontrolovať umiestnenie, otočenie, veľkosť a zoom-faktor obsahu. Všetky tieto parametre sa dajú zadať v jednom dialógovom okne. Rovnaké príkazy nájdete aj v kontextovom menu rámčeka (kliknutie pravým tlačidlom myši). Tiež môžete naraz označiť viac rámčekov a naraz im nastaviť príslušné parametre.

V dialógovom okne sú štyri záložky "Umiestnenie", "Otočenie", "Veľkosť" a "Zoom".

Štandardne je nastavená voľba "Zachovať...".

##### „Zoom“

Faktor zoomu určuje zväčšenie obrázku v rámčeku.

Aktuálny zoom môžete zachovať alebo zadať nový faktor zoomu.
Zoom sa zadáva číselne v percentách.

Tento príkaz sa nedá použiť na textové polia. Písmo môžete zväčšiť iba jeho formátovaním.

##### „Veľkosť“

Dá sa nastaviť presná veľkosť rámčeka v centimetroch, alebo sa rámček dá percentuálne zväčšiť alebo zmenšiť. Tento príkaz sa dá použiť aj na textové rámčeky.

##### „Otočenie“

Pri voľbe "Zadať otočenie" sa obrázky otočia na absolútnu hodnotu voči pracovnej ploche editora.

Pri voľbe „Otočiť obrázky“ je otočenie relatívne a vzťahuje sa na obrázok alebo rámček. Ak už rámček bol otočený, nové otočenie sa k nemu pripočíta.

Týmto príkazom je možné otáčať aj textové rámčeky.

##### „Umiestnenie“

Tento príkaz umožňuje presné umiestnenie obrázkov a textov.

Ako podklad je udávaná šírka strany (pri vertikálnych) alebo výška strany (pri horizontálnych).
Pri fotoknihách sa šírka strany vzťahuje na celú dvojstranu.

Možné posunutia:
Predtým: |  |  | „Všetky obrázky posunúť rovnako“ |
„Stred obrázku umiestniť na niektorú horizontálu“ |  |  | „Stred obrázku umiestniť na niektorú vertikálu“ |
„Zarovnať na vertikále vpravo“ |  |  | „Zarovnať na vertikále vľavo“ |
„Zarovnať na horizontálu dolu“ |  |  | „Zarovnať na horizontálu hore“ |

Stred, vpravo, vľavo, dolu a hore sa vždy vzťahujú na rámčeky.
Horizontály a vertikály sa vzťahujú na plochu editora produktu.
Pri zarovnaní na stred ešte existuje možnosť vycentrovať rámček na stred strany.

Upozornenie: Nepresúvajte obrázky a texty tak, aby sa dostali mimo pracovnú plochu editora. Po ich odznačení už nebudete mať možnosť ich vrátiť späť, z Vašej objednávky budú automaticky odstránené.

## Nástroje pre obrázky

Ak označíte rámček, v ktorom sa už nachádza obrázok, na lište nástrojov sa zobrazia ďalšie nástroje na úpravu obrázkov. Tie isté príkazy nájdete aj v kontextovom menu (pravé tlačidlo myši).

### Indikátor kvality (symbol "smajlík")

Dôležitou pomôckou pri zväčšovaní a zmenšovaní obrázkov ("Zmenšiť obrázok" / "Zväčšiť obrázok") je indikátor kvality, symbol "smajlík" v lište nástrojov, ktorý indikuje kvalitu vytlačeného produktu.

Zelený "smajlík" znamená: Rozlíšenie obrázku je dostatočné na dosiahnutie dobrej kvality. Pri tomto zväčšení obrázku sa vôbec nezníži jeho kvalita.

Žltý "smajlík" znamená: Rozlíšenie obrázku nie je optimálne na dosiahnutie dobrej kvality. To znamená, pri tomto zväčšení je nutné počítať s miernym zhoršením kvality alebo je obrázok potrebné zmenšiť.

Červený "smajlík" znamená: Rozlíšenie obrázku je na dosiahnutie dobrej kvality príliš nízke.
(Upozorní Vás aj symbol "Pozor!" v strede obrázku)
V tomto zväčšení by ste obrázok nemali použiť, pretože zníženie kvality bude viditeľné. Takže buď obrázok zmenšite, alebo použite iný, s väčším rozlíšením.

### "Zmenšiť obrázok"
"Zväčšiť obrázok"

tieto nástroje menia veľkosť obrázku v rámčeku. S ich pomocou môžete, napríklad, určiť výrez obrázku. Zväčšený obrázok môžete ešte v rámčeku posúvať pomocou stlačeného ľavého tlačidla myši.

Zväčšovať a zmenšovať obrázok môžete aj pomocou kolieska na myši.

Nezabudnite si všímať indikátor kvality!

### "Upraviť rámček a tieň okolo obrázka"

Obrázky môžete zvýrazniť aj pridaním rámčekov.
Rámčeku môžete priradiť jeho hrúbku a farbu.

K obrázku môžete pridať aj tieň (vhodné zvlášť pri svetlých pozadiach). Obrázok potom pôsobí, akoby sa vznášal kúsok nad pozadím.
Pre tieňovanie môžete nastaviť odstup, intenzitu (kryciu silu) a smer. Smer nastavíte posunom symbolu slnka okolo zemegule.

V náhľadovom okne si môžete skontrolovať výsledok Vašich nastavení.

Nastavenia pre rámček a tieň môžete použiť na aktuálne vybraný obrázok, pre všetky obrázky na aktívnej strane alebo pre všetky obrázky na všetkých stranách.

### "Ďalšie nastavenia obrázka"

Skupina nástrojov (spoznáte to podľa šípky vpravo, na ktorú jednoducho kliknite) s nasledovnými príkazmi:

#### "Otočiť obrázok v rámčeku proti smeru hod. ručičiek"
"Otočiť obrázok v rámčeku v smere hod. ručičiek"

Obidva príkazy otočia obrázok v rámčeku o 90° (rámček sa ale neotočí).
Má to význam vtedy, ak si vyberiem prípadne iné usporiadanie, rámček ostane otočený, otočený obrázok sa ale bude dať vyrovnať.

#### "Obrázok ako pozadie vľavo"
"Obrázok ako pozadie vpravo"
"Použiť ako pozadie"

Pomocou týchto nástrojov môžete označený obrázok použiť ako pozadie na pravej, ľavej alebo oboch stranách.

Na rozdiel od pozadí z výberu objektov, ako pozadie vybraný vlastný obrázok je možné ešte upravovať v náhľade.

#### "Ukázať obrázok v náhľade adresára"

ukáže označený obrázok v náhľade výberu objektov.

#### "Nájsť podobné obrázky..."

Táto funkcia sa snaží v aktuálnom adresári nájsť obrázky, ktoré boli snímané pri rovnakej príležitosti (podľa dátumu a času) a/alebo vyzerajú podobne. Stupeň podobnosti môžete nastaviť posuvným tlačidlom. Pri prísnejšom nastavení pravidiel Vám bude ponúknutých menej obrázkov, ale výsledok bude možno lepší.

#### "Automatická korekcia obrázka v laboratóriu"

Automatická korekcia obrázka (AKO) znamená použitie laboratórneho softvéru, ktorý automaticky koriguje jas, kontrast a ostané vlastnosti obrázku, aby bola dosiahnutá najvyššia možná kvalita fotografií. Pri obrázkoch, ktoré ste už upravovali v niektorom grafickom softvéru, môžete AKO vypnúť. Pri extrémnych záberoch, ako napr. západ Slnka, odporúčame AKO tiež vypnúť, aby sa zachovala vernosť farieb. AKO by červené tóny západu Slnka zosvetlila.

#### "Upraviť obrázok"

otvorí náhľad s funkciami úpravy obrázkov. (Pozri kapitolu "Náhľad".)

## Nástroje pre texty

### Vloženie textového poľa

Nové textové pole vložíte kliknutím na nástroj "Nový text" v lište nástrojov alebo prostredníctvom kontextového menu (pravé tlačidlo myši na ploche editora).

Nové textové pole je štandardne umiestnené v vľavo hore na strane.

Na želané miesto ho musíte presunúť.
V novom textovom poli je štandardne napísaní "- Váš text -".

### Nástroje na formátovanie textu

Ak je textové pole aktívne (označené) zobrazia sa na lište nástrojov a v kontextovom menu (pré tlačidlo myši) príkazy na formátovanie textu:

#### Výberové pole "typ písma"

Zoznam typov písma inštalovaných na Vašom počítači. Jednotlivé písma sú označené svojím menom napísaným príslušným typom písma.

#### Výberové pole "veľkosť písma"

Zoznam možných veľkostí písma.

#### "Určiť farbu textu"

slúži na určenie farby označeného textu.

#### "Stanoviť farbu pozadia textového poľa"

Vyfarbí pozadie celého textového poľa zvolenou farbou.

#### "Ďalšie nastavenia textu..."

Skupina nástrojov (spoznáte to podľa šípky vpravo, na ktorú jednoducho kliknite) s nasledovnými príkazmi:

##### "Tučné"
"Kurzíva"
"Podčiarknuté"

pre stanovenie tzv. "rezu" písma a podčiarknutie označeného textu

##### "Zarovnať vľavo"
"Zarovnať vpravo"
"Zarovnať do bloku"
"Vycentrovať"

To sú tzv. formáty odsekov na zarovnanie textu v textovom poli. Upravia celý odsek, v ktorom sa práve nachádza kurzor alebo na všetky označené odseky.

##### "Nastaviť vlastnosti textového poľa..."

Tu môžete nastaviť odstup, ktorý má byť dodržaný medzi textom a rámom textového poľa. Dôležité, odkiaľ chcete textovému poľu priradiť nejakú farbu pozadia.

#### Zmeny formátovania textu

Zmeny formátovania sa prejavia na novom texte písanom vpravo od kurzora alebo na označené časti textu.
Ak teda chcete dodatočne zmeniť formátovanie textu, musíte ho označiť.

Jednotlivé časti textu označíte pomocou stlačeného ľavého tlačidla myši, alebo nastavení kurzora na začiatok textu, ktorý chcete zmeniť a potom pri stlačenej klávese "Shift" kliknite na koniec textu.
Celé jedno slovo označíte dvojklikom.
Celý obsah textového poľa označíte kombináciou kláves "Ctrl" + "a".