# Objednávka fotografií

Pri objednávaní digitálnych fotografií (PREMIUM, ŠTANDARD alebo veľkých formátov) je možné vkladať len obrazové súbory, pričom vlastnosti produktu (napr. veľkosť a počet) sú zobrazené a nastavené v lište nástrojov objektov.

## Schéma pracovnej plochy

Hlavička na ovládanie softvéru
Výber objektov hore štruktúra adresárov dolu náhľad obrázkov | Lišta nástrojov objektov s možnosťami nastavenia pre fotografie
Editor produktu (Tu je možné vybrané obrázky formátovať a upravovať, ako aj následne objednať.)
Lišta nástrojov produktov S tlačidlom zoom, ktoré umožňuje zväčšiť náhľad a s tlačidlom na objednávku.

## Výber objektov pri objednávke fotografií

Výber objektov pre obrázky je rozdelený na dve záložky: "Lokálne" a "WEB-albumy".

### Záložka „Lokálne“

V tejto záložke nájdete obrázky, ktoré máte uložené lokálne na Vašom počítači. Podobne ako v prehliadači Vášho operačného systému sa tu pohybujete v hornej časti "Výberu objektov" k adresáru, v ktorom máte uložené obrázky.

Po výbere adresára sa v spodnej časti zobrazia všetky obrázky, ktoré sa v ňom nachádzajú.

Veľkosť týchto náhľadových obrázkov môžete meniť posuvným tlačidlom dolu.

V kontextovom menu (kliknutie pravým tlačidlom myši) máte k dispozícii rôzne možnosti náhľadu, triedenia a vkladania:

#### „Triediť podľa...“

Triedi obrázky buď abecedne podľa mena súboru alebo chronologicky podľa dátumu a času snímania.

#### „Aktualizovať adresár“

Ak počas práce so softvérom uložíte do aktuálneho adresára ďalšie obrázky, nemusia sa hneď zobraziť v náhľade výberu objektov. Pomocou tohto príkazu softvér zaktualizuje a znovu načíta všetky obrázky z adresára do náhľadu.

#### „Zobraziť mená súborov“

Zapne alebo vypne mená súborov pod obrázkami v náhľade.

#### „Farebné triedenie“

Tento príkaz zoskupí obrázky v novom okne podľa ich farebnosti.
Pomocou dvojkliku na obrázok ho vložíte do fotoproduktu.

#### „Náhľad“

Spustí náhľad. (Pozri kapitolu „Náhľad“.)
Náhľad (s funkciami na úpravu obrázkov) môžete spustiť aj dvojklikom na obrázok. Ale pozor: ak spustíte úpravu obrázkov z oblasti výberu objektov a nie z oblasti editora produktu, potom sa pri ukladaní prepíše originál súboru upravenou verziou. Ak si to neželáte, uložte upravený obrázok v náhľade pod iným menom, alebo obrázok najskôr vložte do editora a odtiaľ spustite náhľad s úpravou obrázka (pri ukladaní vyberte možnosť "Len pre túto objednávku").

### Záložka „WEB-albumy“

Pod touto záložkou sa skrýva možnosť prihlásiť sa do foto-komunít !locr" a "flickr" a obrázky, ktoré tam máte uložené, použiť vo Vašej objednávke.
Ak ešte nie ste členom niektorej z týchto komunít, prostredníctvom linku "Info" sa môžete zaregistrovať.

Pre „locr“ existuje aj možnosť pridať objednané obrázky do Vášho albumu v tejto komunite.

### Vložiť obrázky

Obrázky vložíte ich presunutím pomocou ľavého tlačidla myši z oblasti výberu objektov do oblasti editora produktu alebo do rámčeka.

Do editora môžete naraz vložiť aj adresár vrátane jeho podadresárov. Všetky obrázky z týchto adresárov sa vložia do editora.

## Lišta nástrojov objektov pri objednávke fotografií

V lište nástrojov objektov pri objednávke fotografií nájdete nasledovné možnosti nastavenia pre jednu alebo viacero fotografií:

### Popis fotoindexu

(Len pri fotografiách PREMIUM)

K vyrobeným fotografiám PREMIUM Vám dodáme aj fotoindex. Je to fotografia (pri objednávkach veľkého počtu fotografií ich môže byť aj viac), na ktoré sú zobrazené miniatúry Vašich objednaných obrázkov.

V tomto okne môžete zvoliť popis Vášho fotoindexu. Najlepšie je použiť jednoznačný popis, ako napr. "Dovolenka na Jadrane 2008" alebo "60-te narodeniny tety Milušky".

### Veľkosť

Pri jednoduchej objednávke fotografií môžete nastaviť veľkosť a počet pre všetky obrázky v editore. Žiadny z obrázkov v editore ale nesmie byť označený.

Pre každý obrázok zvlášť môžete nastaviť veľkosť a počet individuálne (kliknite na obrázok v editore), napríklad ak si želáte rôzne počty jednotlivých obrázkov alebo ich rôzne veľkosti.

### Výber pomeru strán

Objednané fotografie sú vyrobené na fotopapieri vo formáte 2:3.

V hornej časti editora produktov môžete určiť, ako budú obrázky s iným pomerom strán umiestnené na fotopapieri.
Ak v editore nemáte označený žiadny obrázok, platí toto nastavenie pre všetky obrázky.

Pri voľbe "Originálny formát" budú veľkosť fotografií s iným pomerom strán upravená tak, aby nevznikali biele okraje hore a dolu alebo vľavo a vpravo.

Pri voľbe "Klasický formát obrázku (2:3)" bude pri snímkach s iným pomerom strán obrázok urezaný tak, aby fotopapier zaplnil bez bielych okrajov.
Nadbytočné časti obrázku budú odrezané. V náhľade editora produktu sú tieto časti označené červeným šrafovaním.

Pri mnohých obrázkoch nevadí, ak sú čiastočne odrezané, ale pri niektorých tým zmiznú dôležité časti obrázka (napr. nohy alebo vlasy). Preto je možné v rámci jednej objednávky použiť pri niektorých obrázkoch "Originálny formát" a pri niektorých "Klasický formát (2:3).
Formát nastavíte tak, že kliknutím označíte obrázok v editore, potom kliknete na niektorú z volieb "Originálny formát" alebo "Klasický formát 2:3". Formát označeného obrázka sa následne zmení.

### "Optimalizácia"

Automatická korekcia obrázka (AKO) znamená použitie laboratórneho softvéru, ktorý automaticky koriguje jas, kontrast a ostané vlastnosti obrázka, aby bola dosiahnutá najvyššia možná kvalita fotografií.

AKO zapnete alebo vypnete kliknutím na tlačidlo "Optimalizácia".

Pri obrázkoch, ktoré ste už upravovali v niektorom grafickom softvéru, môžete AKO vypnúť. Pri extrémnych záberoch, ako napr. západ Slnka, odporúčame AKO tiež vypnúť, aby sa zachovala vernosť farieb. AKO by červené tóny západu Slnka zosvetlila.

Zapnutie alebo vypnutie AKO môžete v editore produktu nastaviť pre každý obrázok individuálne.

### „Označené objekty odstrániť z výberu“

Odstráni všetky označené obrázky z editora produktov.

## Editor produktu pre objednávku fotografií

Každý obrázok vložený do editora produktu v ňom je zobrazený náhľadovým obrázkom.

Pri každom označenom obrázka v editore môžete nastaviť nasledovné vlastnosti:
V náhľade obrázka hore môžete zapnúť alebo vypnúť optimalizáciu (AKO).
V okienku pod náhľadom obrázka môžete nastaviť jeho veľkosť a počet objednaných kópií.

Tieto vlastnosti a určenie pomeru strán môžete nastaviť aj hore v lište nástrojov objektov. Henď ako je však označený niektorý obrázok v editore, platia nastavené vlastnosti len pre tento obrázok.
Ak nie je označený žiadny obrázok, platia nastavenia pre všetky obrázky v editore.

Tip: Keďže počet, veľkosť a pomer strán môžete určiť pre všetky obrázky naraz iba ak nie je žiadny obrázok v editore označený, môžte mať problém v prípade, že všetky riadky v editore sú kompletne zaplnené. Potom nemáte k dispozícii plochu, na ktorú by ste mohli kliknúť a odznačiť všetky obrázky. Pomôžte si kombináciou kláves "Ctrl" + "a", ktorou označíte všetky obrázky v editore. Potom môžete rovnako nastaviť požadované vlastnosti naraz pre všetky obrázky v editore.

Farba okienka pod náhľadom obrázka v editore vypovedá, či je rozlíšenie obrázka pri zadanej veľkosti dostatočné na dosiahnutie výbornej kvality.
Zelená znamená: Rozlíšenie obrázka je dostatočné na dosiahnutie dobrej kvality. Pri tomto zväčšení obrázku sa vôbec nezníži jeho kvalita.

Žltá znamená: Rozlíšenie obrázku nie je optimálne na dosiahnutie dobrej kvality. To znamená, pri tomto zväčšení je nutné počítať s miernym zhoršením kvality alebo je obrázok potrebné zmenšiť.

Červená znamená: Rozlíšenie obrázka je na dosiahnutie dobrej kvality príliš nízke.
(Upozorní Vás aj symbol "Pozor!" v strede obrázka)
V tomto zväčšení by ste obrázok nemali použiť, pretože zníženie kvality bude viditeľné. Takže buď obrázok zmenšite, alebo použite iný, s väčším rozlíšením.

## Lišta nástrojov produktov

V lište nástrojov produktov nájdete príkazy, ktoré sa týkajú celého produktu.

#### "Zoom"

Pomocou posuvného tlačidla "zoom" nastavíte veľkosť náhľadu obrázkov.

Veľkosť objednaných fotografií tým nie je ovplyvnená. Mení sa len veľkosť náhľadu, aby ste mohli lepšie vidieť detaily, alebo naopak mali lepší prehľad o celkovom produkte.

#### Prehľad produktov

Vpravo dolu je zobrazený prehľad (len info), koľko fotografií ste zatiaľ vybrali do objednávky, ako aj ich cena.