# Práca s usporiadaniami (layout)

### Čo je usporiadanie (layout)?

Usporiadanie pozostáva z jedného alebo viacerých rámčekov pre obrázky, prípadne texty, ktoré sú zobrazené na strane. Týmto rámčekom môžete meniť veľkosť, pozíciu a otočenie.

Všetky príkazy môžete (mali by ste) používať aj keď sú už rámčeky vyplnené obrázkami alebo textami.

Nové rámčeky pridáte pomocou tlačidla "Nový obrázok" alebo "Nový text" z lišty nástrojov.

### Výber usporiadania

Vo výbere objektov kliknite na záložku "Usporiadanie".

Štandardne je nastavená voľba "Zobraziť všetko...", ale v tomto výberovom poli môžete obmedziť výber na Vami zvolený počet obrázkov na stranu.

Po dvojkliku na vybrané usporiadanie sa toto zobrazí na aktuálnej dvojstrane v editore. Ak usporiadanie chcete použiť len na jednej strane, presuňte ho pomocou stlačeného ľavého tlačidla myši.

### Rámček

Rámček je miesto, na ktoré bude vložený obrázok. V editore je zobrazený ako polopriesvitný symbol, kým doň nevložíte obrázok.

#### Označenie rámčeka

Rámček označíte jednoduchým kliknutím na naň.
Viac rámčekov naraz označíte pomocou výberového okna natiahnutého myšou. K označeným rámčekom môžete pridať ďalšie pomoucou stlačeného klávesu "Ctrl" a kliknutím myšou. Rovnakým spôsobom môžete odznačiť niektorý rámček z už označených.
Zväčšovanie, zmenšovanie, otáčanie a výmaz je možné aplikovať aj na viacero označených rámčekov naraz.

#### Rámček úprav

Po označení rámčeka sa po jeho okraji zobrazí rámček úprav, zvýraznená čiara po obvode. Rámček je vtedy "aktívny".

#### Zmena veľkosti rámčeka

Na označenom rámčeku sa zobrazia ovládacie body v rohoch a v strede každej strany.
Pomocou týchto ovládacích bodov môžete meniť veľkosť rámčeka.
Ovládače v rohoch menia veľkosť rámčeka rovnomerne, pomer strán ostane zachovaný.
Ovládače v strede strán menia veľkosť iba v jednom smere (buď šírku alebo výšku).

#### Otáčanie rámčeka

Pomocou ovládača na otáčanie rámčeka, ktorý je umiestnený v jeho vnútri, môžete pri stlačenom tlačidle myši otáčať rámček okolo jeho stredu.
Na otočenie rámčeka o 90° slúžia tlačidlá " Otočiť rámček v smere hod. ručičiek" a "Otočiť rámček proti smeru hod. ručičiek" v lište nástrojov.

#### Premiestnenie rámčeka

Ak chcete premiestniť rámček nastavte kurzor myši presne na aktívny okraj, kým sa kurzor nezmení na čierny kríž a potom pri stlačenom ľavom tlačidle myši rámček presuňte na želané miesto.
Alebo môžete použiť šípky na klávesnici. Označený rámček sa pohybuje po malých krokoch v smere stlačenej šípky.

#### "Umiestniť aktívny rámček"

Skupina príkazov „ Umiestniť aktívny rámček“ Vám ponúka úplnú kontrolu nad pozíciou, otočením, veľkosťou a faktorom zväčšenia (zoomom) obsahu. V jednom dialógovom okne môžete naraz zadať všetky tri predtým popísané veličiny plus faktor zväčšenia. Túto skupinu príkazov nájdete aj v kontextovom menu rámčeka (pravé tlačidlo myši na rámčeku) a tiež môžete naraz označiť viac rámčekov a nastaviť pre ne rovnaké hodnoty.

V dialógovom okne nájdete 4 záložky „Umiestnenie“, „Otočenie“, „Veľkosť“ a „Zoom“.

Nastavenie „zachovať..." je štandardne aktívne.

##### „Zoom“

Faktor zoomu určuje zväčšenie obrázku v rámčeku.

Aktuálny faktor zoomu môžte nechať nezmenený alebo nastaviť nový faktor zoomu.
Faktor zoomu sa zadáva numericky v percentách.

Faktor zoomu nemá žiadny vplyv na textové polia. Ak chcete zväčšiť veľkosť písma, musíte ho naformátovať.

##### „Veľkosť“

Veľkosť rámčeka je zadaná absolútnymi hodnotami pre šírku a výšku v centimetroch, alebo percentuálnym zväčšením. Táto funkcia mení aj veľkosť textových polí.

##### „Otočenie“

Voľba "Zadať otočenie" stanoví absolútnu hodnotu otočenia obrázku, vztiahnutú na pracovnú plochu editora.

Voľba „Otočiť obrázky“ otočí obrázky relatívne. Otočenie sa vzťahuje na obrázok, resp. na rámček. Ak už obrázok bol otočený, nové otočenie bude pripočítané k pôvodnému.

Týmto príkazom môžu byť upravované aj textové polia.

##### „Umiestnenie“

Pomocou tohto nástroja môžete umiestniť Vaše obrázky a textové polia na strane na milimeter presne.

Ako pomôcka sú vždy spolu udávané šírka strany (pri vertikálach) alebo výška strany (pri horizontálach).
Preto sa šírka strany vzťahuje na celú dvojstranu.

Možné zarovnania sú:
Predtým: |  |  | „Všetky obrázky posunúť rovnako“ |
„Stred obrázku umiestniť na niektorú horizontálu“ |  |  | „Stred obrázku umiestniť na niektorú vertikálu“ |
„Zarovnať na vertikále vpravo“ |  |  | „Zarovnať na vertikále vľavo“ |
„Zarovnať na horizontále dolu“ |  |  | „Zarovnať na horizontále hore“ |

V strede, vpravo, vľavo, hore a dolu sa vždy vzťahuje na rámček.
Horizontály a vertikály sa vzťahujú k pracovnej ploche editora.
Pri zarovnaniach na stred je k dispozícii ešte možnosť zarovnania na stred strany.

Upozornenie: Nepresúvajte obrázok tak, aby úplne zmizol z pracovnej plochy. Hneď ako odznačíte tento obrázok, nebudete ho môcť presunúť späť. Automaticky sa odstráni z objednávky.

#### Vyrovnať a ujednotiť rámčeky

Ak je naraz označených viac rámčekov, zobrazí sa v kontextovom menu príkaz "Vyrovnať a ujednotiť rámčeky".

Zobrazia sa ďalšie príkazy, pomocou ktorých môžete obrázky a rámčeky zarovnať vpravo, vľavo, hore alebo dolu. Aj otočenie a veľkosť rámčekov je možné ujednotiť.

#### Poradie rámčekov

Rámčeky sa môžu čiastočne prekrývať. Preto sú v lište nástrojov k dispozícii tlačidlá (v skupine nástrojov "Ďalšie nastavenia rámčeka") "Aktívny rámček presunúť dozadu" a "Aktívny rámček presunúť dopredu".
S ich pomocou stanovíte, v akom poradí sa majú obrázky prekrývať.

#### Odstránenie rámčeka

Rámček odstránite po jeho označení buď pomocou tlačidla "Odstrániť" alebo klávesy Delete na klávesnici.

### Uloženie usporiadania

Ak si sami upravíte niektoré usporiadanie, alebo si vytvoríte nové, môžete si ho uložiť, aby ste ho mohli použiť aj na ďalších stranách.
Usporiadanie sa potom objaví vo výberovom okne a je označené hviezdičkou.

### Vkladanie obrázkov a ich úprava

#### Výber obrázkov

Vo výbere objektov kliknite na záložku "Obrázky".

Podobne ako v Exploreri Vášho operačného systému si zvoľte adresár, v ktorom sú obrázky uložené.

Pod tým sú malé náhľadové obrázky, ktoré je možné pomocou myši presunúť do oblasti editora. Obrázky, ktoré sú už vložené do produktu, sú označené zelenou "kvačkou".

Veľkosť náhľadových obrázkov môžete meniť pomocou posuvného tlačidla v spodnej časti výberu objektov.

V kontextovom menu (kliknutie pravým tlačidlom myši na náhľad obrázka) máte k dispozícii niekoľko možností vkladania, triedenia a náhľadu:

##### „Nájsť podobné“

Ak ste označili niektorý obrázok, táto funkcia Vám vyhľadá v rovnakom adresári obrázky, ktoré boli snímané pri rovnakej príležitosti (podľa dátumu a času) a/alebo vyzerajú podobne. Stupeň podobnosti môžete nastaviť pomocou posuvného tlačidla.

##### „Ako pozadie...“

Pomocou týchto príkazov môžete svoj vlastný obrázok použiť ako pozadie na ľavej, pravej alebo oboch stranách. Na rozdiel od pozadí dodávaných so softvérom môže byť Váš obrázok použitý ako pozadie ešte ďalej upravovaný (dvojklik na pozadie v editore) v editore produktu.

##### „Označené obrázky ako koláž...“

Tento príkaz vytvorí z označených obrázkov koláž. Veľkosť a umiestnenie obrázkov je náhodné. Príkaz môžete viackrát opakovať, až kým s výsledkom nie ste spokojní.

Obrázky môžete ešte následne presúvať, aby ste dosiahli želaný výsledok..

##### „Triediť podľa...“

Triedi obrázky buď abecedne podľa mena súboru alebo chronologicky podľa dátumu a času snímania.

##### „Aktualizovať adresár“

Ak počas práce so softvérom uložíte do aktuálneho adresára ďalšie obrázky, nemusia sa hneď zobraziť v náhľade výberu objektov. Pomocou tohto príkazu softvér zaktualizuje a znovu načíta všetky obrázky z adresára do náhľadu.

##### „Zobraziť mená súborov“

Zapne alebo vypne mená súborov pod obrázkami v náhľade.

##### „Farebné triedenie“

Tento príkaz zoskupí obrázky v novom okne podľa ich farebnosti.
Hneď vedľa seba a pod sebou sa nachádzajúce obrázky budú spolu ladiť aj na jednej strane fotoknihy. Pomocou dvojkliku na obrázok ho vložíte do fotoproduktu.

Tip: Vyberte si aj pozadie, ktoré bude ladiť s Vašimi obrázkami.

##### „Asistent FOTOKNIHY“

Spustí asistenta fotoknihy.
(Pozri kapitolu "Asistent fotoknihy".)

##### „Náhľad“

Spustí náhľad. (Pozri kapitolu „Náhľad“.)
Náhľad (s funkciami na úpravu obrázkov) môžete spustiť aj dvojklikom na obrázok. Ale pozor: ak spustíte úpravu obrázkov z oblasti výberu objektov a nie z oblasti editora produktu, potom sa pri ukladaní prepíše originál súboru upravenou verziou. Ak si to neželáte, uložte upravený obrázok v náhľade pod iným menom, alebo obrázok najskôr vložte do editora a odtiaľ spustite náhľad s úpravou obrázka (pri ukladaní vyberte možnosť "Len pre túto objednávku").

#### Vložiť obrázky

Obrázky vložíte ich presunutím pomocou ľavého tlačidla myši z oblasti výberu objektov do oblasti editora produktu alebo do rámčeka. Obrázok sa rámčeku prispôsobí.

Rámčeky môžu mať nasledovné dve vlastnosti:

1. Obrázok sa prispôsobí rámčeku. Rámček ostane nezmenený a obrázok sa mu prispôsobí na výšku alebo na šírku najvhodnejšie podľa toho, v akom pomere sú pomery strán rámčeka a obrázka.
   časti obrázka presahujúce rámček potom nie sú viditeľné, ale Vy môžete zmenšovať alebo zväčšovať rámček do výšky alebo do šírky a umiestnenie obrázka v rámčeku upraviť pomocou nástrojov "Zmenšiť obrázok"/"Zväčšiť obrázok".

2. Rámček sa prispôsobí obrázku. Obrázok je vidieť "celý", a rámček sa prispôsobí dlhšej strane obrázka. Aj tu môžete rámček zmenšovať a zväčšovať. Ak upravujete veľkosť rámčeka pomocou bodov v rohoch, zachová si pomer strán a súčasne sa upravuje a veľkosť obrázka. Ak meníte veľkosť rámčeka len do šírky alebo do výšky, časti obrázka ležiace mimo rámček nebudú viditeľné.
   Pri proporcionálnej úprave rámčeka sa súčasne zväčšuje alebo zmenšuje aj obrázok, pri úprave pomocou bodov na stranách musíte, naopak, obrázok dodatočne upraviť ručne pomocou nástrojov "Zmenšiť obrázok"/"Zväčšiť obrázok".

Tieto vlastnosti rámčeka môžete nastaviť v "Možnostiach" v hlavičke pre všetky vkladané obrázky. Pozri aj kapitolu "Možnosti programu".

Alternatívne môžete obrázky vkladať aj tak, že ich presuniete pomocou myši na prázdne miesto alebo na úplne prázdnu stranu (prázdne rámčeky predtým vymažte) a následne ich umiestnite presne podľa Vášho želania.

#### Vymeniť obrázky

So stlačeným ľavým tlačidlom myši môžete presunúť obrázok na iný rámček. Ak v rámčeku už bol iný obrázok, obrázky sa navzájom vymenia.

#### Obrázky opäť odstrániť

Obrázok z editora produktu odstránite po jeho označení (kliknutím naň) a kliknutím na tlačidlo "Označené produkty odstrániť z výberu" alebo použitím klávesy Delete na klávesnici. Rámček odstránite opätovným stlačením klávesy Delete.

Označené obrázky spoznáte podľa zvýrazneného rámčeka.